Loïc Rémy

**Loïc Rémy** (lahir 2 Januari 1987) merupakan pemain bola sepak Perancis yang bermain di kelab Lille dan untuk pasukan kebangsaan Perancis. Beliau sering bermain di posisi penyerang. 

## Kerjaya kelab
### Kerjaya awal
Rémy telah dilahirkan pada 2 Januari 1987 hospital Red Cross di Rillieux-la-Pape, Lyon. Beliau memulakan kerjayanya bola sepaknya ketika remaja dengan bermain untuk ASPTT Lyon, yang dilatih oleh René Jacquet, merupakan abang kepada Aimé Jacquet. Apabila berlatih di Centre Tola Vologe, Rémy dapat berlatih dengan pemain berbakat besar sepeti Karim Benzema, Anthony Mounier dan Hatem Ben Arfa. Pada 11 Oktober 2006, beliau menandatangani kontrak profesional pertama kali selama tiga tahun. Tiga hari kemudian, beliau membuat debut profesionalnya di Derby du Rhône menentang Saint-Étienne. Beliau memasuki padang pada minit ke-73 menggantikan Sylvain Wiltord. 

### Lens
Dalam musim 2007–08, Rémy menyarung jersi nombor 12. Rémy hanya membuat enam penampilan ketika musim teruk bersama Lyon. Pada 31 Januari 2008, Lyon mengumumkan bahawa Rémy dipinjam ke kelab Ligue 1, RC Lens. Pinjaman itu dengan bayaran sebanyak €8–10&nbsp;juta. Rémy menyarung jersi nombor 9 dan membuat debut pada 9 Februari 2008 dan menjaringkan gol profesinalnya pertama kalinya menentang Caen, 4-1. Dua minggu kemudian, beliau menjaringkan gol ketika menang tipis 5-4 ke atas Le Mans dalam perlawanan separuh akhir Coupe de la Ligue. Pada 15 Mac, di hadapan penonton Lens seramai 40,000+ orang, beliau menjaringkna gol kemenangan ke atas Marseille. Dalam  perlawanan akhir Coupe de la Ligue 2008 menentang Paris Saint-Germain, Rémy memulakan perlawanan tetapi bermain selama 12 minit sahaja sebelum dikeluarkan akibat cedera. Lens tewas 1-0 dalam perlawanan itu. Rémy membuat 12 penampilan dan menjaringkan empat gol dan diumumkan beliau akan dipulang semula ke Lyon ketika musim 2008-09.

### Nice
Pada 5 Jun 2008, Rémy menyertai kelab sensasi, Nice dengan kontrak empat tahun dengan bayaran sebanyka €8&nbsp;juta membuatkan Rémy sebagai perpindahan terbanyak dalam sejarah. Ketika ketibaannya, Rémy menyarung jersi nombor 7 dan membuat debut untuk Nice ketika perlawanan pembukaan musim, tewas 1-0 kepada Le Havre. Sehingga perlawanan keenam musim, Rémy telah menjaringkan enam gol. Gol yang dilakukan oleh beliau termasuk menentang bekas kelab, Lyon dan Boulogne di Coupe de la Ligue. Beliau menghabiskan musimnya dengan menjaringkan 13 gol dalam 36 penampilan.

Dalam kempen 2009–10, beliau menjaringkan gol pertamanya ketika perlawanan pembukaan menentang [AS Saint-Étienne|Saint-Étienne]], Nice menang 2–0. Sebulan kemudian, beliau menjaringkan gol menentang Monaco dan Lille dalam perlawanan liga dan menentang Saint-Étienne dalam Coupe de la Ligue. Dua minggu kemudian, Rémy menjaringkan gol satu lawan satu menentang Lorient dan bekas kelab Lyon, walaupun Nice tewas besar 8-2 Pada 7 November 2009, Rémy menjaringkan gol kemenangan ke atas Paris Saint-Germain dalam dua minit terakhir di Parc des Princes. Dalam perlawanan berikutnya, beliau sekali lagi menjaringkan gol tetapi gol tunggal dengan menyudahkan tendangan penalti menentang Toulouse. Pada 10 Januari 2010, Rémy menjaringkan gol tunggal untuk Nice ketika tewas 2-1 kepada Stade Plabennecois dalam perlawanan Coupe de France.

Rémy telah berjaya menarik perhatian dari kelab Liga Perdana Inggeris, Arsenal dan kelab Itali, A.C. Milan dan Fiorentina. Beliau merasakan ingin pulan ke Lyon atau berpindah ke juara bertahan Ligue 1, Bordeaux. Akhirnya, Rémy kekal di kelab Nice selepas perpindahan ke bekas kelabnya Olympique Lyonnais gagal membuahkan hasil. Pada 2 Mei, beliau menjaringkan gol sebanyak dua kali ketika seri 3-3 menentang Boulogne dan hari perlawanan musim menentang Saint-Étienne, Rémy menjaringkan gol tunggal Nice dengan keputusan seri 1–1.

### Marseille
Pada 19 Ogos 2010, Olympique de Marseille mengesahkan mereka telah berunding bersama Nice untuk perpindahan Rémy dan Rémy telah menandatangani kontrak selama lima tahun pada hari yang sama. Bayaran perpindahan tidak didedahkan tetapi dilaporkan sebanyak €15&nbsp;juta. Ketika persidangan Rémy, presiden Marseille Jean-Claude Dassier mengatakan pihak mereka telah menjalani ujian kesihatan ke atas Remy dan mungkin mengalami masalah jantung. Rémy terlepas perlawanan liga menentang Lorient pada 21 Ogos kerana bimbang akan kesihatan beliau. Pada 24 Ogos, Remy telah dibenarkan untuk berlatih dan bersukan di peringkat tertinggi selepas disahkan oleh doktor pakar jantung ketika berunding dengan Marseille.

Rémy menyarung jersi nombor 11 dan membuat debut untuk Marseille pada 29 Ogos 2010 dalam perlawanan liga menentang Bordeaux. Beliau menjaringkan gol pertamanya untuk Marseille pada 16 Oktober dalam perlawanan liga ke atas Nancy, 1-0. Minggu berikutnya, beliau menjaringkan dua gol ketika menang 3-1 ke atas Lille. Dalam perlawanan peringkat kumpulan Liga Juara-Juara UEFA, Rémy menjaringkan gol ketika menentang kelab Slovakia, MŠK Žilina dan kelab Rusia, FC Spartak Moscow.

### Queens Park Rangers
Pada 13 Januari 2013, presiden Olympique Marseille mengesahkan bahawa kelab itu telah menjual Remy sebanyak €10&nbsp;juta kepada kelab Inggeris, Newcastle United dan pemain itu patut ke Newcastle untuk sedikit taklimat tetapi beliau tidak menghadiri acara itu. Tiga hari kemudian, Rémy menandatangani kontrak selama empat tahun setengah bersama kelab Queens Park Rangers dengan bayaran sebanyak £8&nbsp;juta. Beliau telah menyarung jersi nombor 18. Beliau menjaringkan gol pertamanya untuk kelab itu ketika debut liga pada 19 Januari menentang West Ham United, seri 1–1.

Pada 15 Mei 2013, Rémy bersama dua orang lelaki yang lain ditangkap di London didakwa merogol pada 6 Mei Remy dibebaskan tanpa bukti kukuh pada Februari 2014.

#### Newcastle United
Pada 5 Ogos 2013, Newcastle United mengesahkan bahawa mereka telah menandatangani Rémy selama satu musim secara pinjaman dari Queens Park Rangers. Beliau terlepas dua perlawanan pertama musim akibat cedera. Beliau menjaringkan gol pertamanya untuk Newcastle ketika menentang Hull City pada 21 September tetapi Newcastle tewas 3-2. Perlawanan berikutnya beliau menjaringkan gol sekali lagi ketika menentang Everton pada 30 September tetapi Newcastle tewas sekali lagi 3-2. Pada 2 November 2013, beliau menjaringkna gol kedua ketika menentang Chelsea, menang 2-0 dan beliau dianugerahkan sebagai Pemain Terbaik Perlawanan. Pada 10 November 2013, beliau menjaringkan gol tunggal Newcastle ketika menang 1-0 ke atas Tottenham Hotspur. Beliau telah membuat 7 gol dalam 9 perlawanan liga. Beliau menjaringkan gol sekali lagi pada 23 November 2013 ketika Newcastle United menang tipis 2-1 ke atas Norwich, membuatkan jumlahnya 8 gol dalam 10 perlawanan liga. 

Semasa berada di Newcastle dengan berjaya, beliau telah menarik minat dari kelab Liga Juara-Juara terutama Chelsea, Arsenal dan terutama Liverpool. Malah, Liverpool telah menyediakan wang untuk menandatangani Remy. Liverpool bagaimanapun menarik balik pemindahan itu apabila dilaporkan beliau gagal berubat bersama kelab tersebut.

### Chelsea
Pada 30 Ogos 2014, Rémy meninggalkan perlawanan QPR menentang Sunderland selepas dilaporkan Chelsea telah menyediakan £10.5 juta. Walaupun beliau mahu bermain, pengurus Harry Redknapp menyangka bahawa beliau tidak akan berada pada tahap terbaik. Dalam hari berikutnya, beliau menandatangani kontrak selama empat tahun bersama Chelsea dengan berkata "Saya berasa amat gembira dan bangga. Ketika saya mendengar Chelsea ingin membeli saya, saya lantas berkata "let's go" kerana mereka merupakan kelab terbaik di dunia". Rémy telah menyarung jersi nombor 18 yang pernah dipakai oleh Romelu Lukaku.

#### Musim 2014-15
Pada 13 September 2014, Rémy membuat debut untuk Chelsea ketika menentang Swansea City pada minit ke-72 menggantikan Diego Costa, yang telah menjaringkan "hat-trick". Sembilan minit kemudian, Rémy menjaringkan gol keempat Chelsea selepas hantaran daripada Oscar, Chelsea menang 4-2. Ketika Costa mengalami kecederaan, Rémy memulakan debut penuh pada 18 Oktober ketika menentang Crystal Palace, Chelsea menang 2-1. Beliau menjaringkan go keduanya untuk Chelsea ketika Liga Juara-Juara pada 21 Oktober, selepas cubaan dari luar kotak penalti, Chelsea menang besar 6-0 membelasah Maribor. Dalam perlawanan itu juga, beliau telah dikeluarkan akibat mengalami kecederaan.

## Kerjaya antarabangsa

Rémy merupakan bekas pemain bawah-20 dan bawah-21. Ketika bersama pasukan bawah-20, beliau bermain dalam Kejohanan Toulon 2007 dengan menjaringkan gol ketika menentang Côte d'Ivoire dan Jepun. Rémy membuat debut bersama pasukan bawah-21 pada 15 November 2007 dalam perlawanan persahabatan menentang Armenia. Beliau menjaringkan gol pertamanya bersama pasukannya pada 25 Mei 2008 menentang Belanda dalam kejohanan bawah-21 di Sweden. Rémy menjadi pemain penting dalam perlawanan kedua menentang Jerman dalam kelayakna Kejohanan Bola Sepak bawah-21 Eropah UEFA 2009 pada Oktober 2008. Perancis tewas 2-1 berdasarkan agregat dan Perancis tersingkir daripada kejohanan itu dan juga menamatkan kerjaya skuad bawah-21 Rémy.

Pada 24 Mac 2008, selepas Thierry Henry mengalami kecederaan, Rémy telah dipanggil untuk menyertai pasukan kebangsaan Perancis oleh pengurus Raymond Domenech untuk perlawanan persahabatan menentang England dan Mali. Rémy bermain untuk Perancis ketika menentang Mali selepas menggantikan Samir Nasri pada minit ke-54. Rémy akhirnya membuat debut bersama pasukan kebangsaan ketika menentang Nigeria sebagai pemain gantian, Perancis tewas 1-0. Beliau menjaringkan gol pertamanya pada 9 Oktober 2010 dalam perlawanan kelayakan UEFA Euro 2012 menentang Romania, 2-0.

Rémy sebahagian daripada skuad Perancis yang berjaya melangkah ke suku akhir Piala Dunia FIFA 2014 di Brazil. Beliau membuat debut kejohanan itu pada 26 Jun dalam perlawanan terakhir peringkat kumpulan, seri 0-0 menentang Ecuador. Beliau memasuki padang pada minit ke-11 terakhir menggantikan Antoine Griezmann. Penampilan lain Rémy ketika kejohanan itu ketika perlawanan suku akhir menentang Jerman, beliau menjadi pemain gantian menggantikan Yohan Cabaye pada minit ke-74 di man Perancis tewas 1-0 dan tersingkir dari kejohanan tersebut.

### Gol antarabangsa

## Statistik kerjaya
### Kelab

### Antarabangsa

## Penghargaan
### Kelab
**[[Olympique Lyonnais|Lyon]]**
* Ligue 1: 2006–07, 2007–08
* Trophée Des Champions: 2007

**[[Olympique de Marseille|Marseille]]**
* Coupe de la Ligue: 2010–11, 2011–12
* Trophée Des Champions: 2011

## Rujukan